กองสลากจ่ายค่าโง่หวยออนไลน์ 
มึนตึ้บขออุทธรณ์ต่อลมหายใจ ควักเงินจ่าย1.4พันล้านก็ไม่พร้อม,นางตุ้มทอง มุสิกรัตน์ รองผู้อำนวยการ รักษาการในตำแหน่ง ผู้อำนวยการสำนักงานสลากกินแบ่งรัฐบาล เปิดเผยว่า จากกรณีที่บริษัท ล็อกซเล่ย์ จีเท็ค เทคโนโลยี จำกัด ได้ยื่นฟ้องต่อสำนักงานสลากกินแบ่งรัฐบาล เมื่อวันที่ 7 เมษายน 2554 ที่ผ่านมา ข้อหาผิดสัญญา เรียกค่าเสียหาย โดยขอให้ศาลปกครองกลางมีคำสั่งให้สลากกินแบ่งรัฐบาลชดใช้ค่าเสียหายต่อบริษัทล็อกซเล่ย์์ฯ จำนวน 3,167,387,768 บาท พร้อมดอกเบี้ย 7.5% ต่อปี รวมเป็นเงินทั้งสิ้น 6,204,627,642 บาท ต่อมา คณะกรรมการสลากกินแบ่งรัฐบาลชุดปัจจุบัน และสำนักงานสลากกินแบ่งรัฐบาล ได้นำเหตุผลและข้อเท็จจริงที่เกี่ยวข้องเข้าชี้แจงต่อศาลปกครองกลาง เพื่อปกป้องและรักษาผลประโยชน์ของหน่วยงานภาครัฐ และเพื่อประโยชน์สูงสุดของประชาชน,แม้ว่าเหตุการณ์ดังกล่าวจะไม่ได้เกิดขึ้นในห้วงของคณะกรรมการสลากกินแบ่งฯชุดปัจจุบันก็ตาม จนกระทั่งศาลปกครองกลาง ได้มีคำพิพากษาให้สำนักงานสลากฯชำระค่าเสียหายให้กับบริษัท ล็อกซเล่ย์ฯ จำนวนเงิน 945,649,656 บาท พร้อมดอกเบี้ยในอัตรา 7.5% ต่อปี ของต้นเงิน รวมเป็นเงินทั้งสิ้น 1,442,115,725 บาท ซึ่งน้อยกว่าค่าเสียหายที่ทางบริษัทล็อกซเล่ย์ฯ ได้ยื่นฟ้องให้สำนักงานฯชดใช้,นางตุ้มทองกล่าวต่อว่า อย่างไรก็ตาม ทางสำนักงานสลากฯ ได้รับทราบ และขอขอบคุณคณะตุลาการศาลปกครองที่ได้พิพากษาในครั้งนี้ นอกจากนั้น ทางสำนักงานสลากฯจะขอยื่นอุทธรณ์ต่อศาล ปกครองสูงสุดตามขั้นตอนทางกฎหมายต่อไป ทั้งนี้ สัญญาจ้างบริการระบบเกมสลาก จัดทำขึ้นเมื่อวันที่ 29 ก.ค.2548 ในสมัยรัฐบาลนายกฯทักษิณ ต่อมาบริษัท ล็อกซเล่ย์ จีเท็ค เทคโนโลยี จำกัด ได้ยื่นฟ้องต่อศาลปกครองกลาง เมื่อวันที่ 7 เม.ย.2554 และศาลปกครองกลางได้มีคำพิพากษาดังกล่าว ทั้งนี้ในช่วงที่ผ่านมา สำนักงานสลากฯ ได้พยายามต่อสู้คดีดังกล่าวมาอย่างต่อเนื่อง.
นางตุ้มทอง มุสิกรัตน์ รองผู้อำนวยการ รักษาการในตำแหน่ง ผู้อำนวยการสำนักงานสลากกินแบ่งรัฐบาล เปิดเผยว่า จากกรณีที่บริษัท ล็อกซเล่ย์ จีเท็ค เทคโนโลยี จำกัด
ตุ้มทอง มุสิกรัตน์,สลากกินแบ่งรัฐบาล,ล็อกซเล่ย์ จีเท็ค เทคโนโลยี,ยื่นฟ้อง,หวยออนไลน์